Държавен вестник, бр. 45, 2023 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  45
всеки спор, в който тя е страна, ако предва­
рително приеме по отношение на този спор 
предвидените в настоящия Устав задължения 
за мирно уреждане.
3. Действията на Общото събрание във 
връзка с въпросите, върху които е привлечено 
вниманието му въз основа на този член, са 
подчинени на разпоредбите на чл. 11 и 12.
Член 36
1. Съветът за сигурност може във всеки 
момент от развитието на един спор от рода 
на посочените в чл. 33 или на едно подобно 
положение да препоръча подходящи процедури 
или начини за уреждане.
2. Съветът за сигурност трябва да вземе под 
внимание всички процедури за уреждане на 
този спор, които са вече приети от страните.
3. Когато прави препоръки въз основа на 
настоящия член, Съветът за сигурност трябва 
също така да вземе под внимание, че споро­
вете от правно естество като общо правило 
трябва да бъдат отнесени от страните до 
Международния съд съгласно разпоредбите 
на Статута на съда.
Член 37
1. Ако страните в спор от посоченото в 
чл. 33 естество не успеят да го уредят чрез 
указаните в този член средства, те го отнасят 
до Съвета за сигурност.
2. Ако Съветът за сигурност счита, че про­
дължаването на спора би могло действително 
да застраши поддържането на международния 
мир и сигурност, той решава дали да действа 
въз основа на чл. 36, или да препоръча такива 
условия за уреждане, каквито той намери за 
подходящи.
Член 38
Съветът за сигурност може, ако всички 
страни в един спор поискат това и без да се 
накърняват разпоредбите на чл. 33 до 37, да 
направи препоръки на страните за мирното 
уреждане на този спор.
ГЛАВА VII
ДЕЙСТВИЯ В СЛУЧАЙ НА ЗАПЛАХИ 
СРЕЩУ МИРА, НАРУШЕНИЯ НА МИРА 
И АКТОВЕ НА АГРЕСИЯ
Член 39
Съветът за сигурност определя съществу­
ването на всяка заплаха срещу мира, нару­
шение на мира или акт на агресия и прави 
препоръки или решава какви мерки ще бъдат 
взети съгласно чл. 41 и 42 за поддържането 
или възстановяването на международния мир 
и сигурност.
Член 40
С цел да предотврати влошаването на 
положението Съветът за сигурност може, 
преди да направи препоръките или да реши 
предприемането на мерките, предвидени в 
чл. 39, да покани заинтересуваните страни 
да изпълнят такива временни мерки, каквито 
той намери за необходими или желателни. 
Тези временни мерки не трябва да увреждат 
правата, претенциите или положението на за­
интересуваните страни. Съветът за сигурност 
държи съответно сметка за неизпълнението 
на такива временни мерки.
Член 41
Съветът за сигурност може да реши какви 
мерки, несвързани с употребата на въоръжена 
сила, трябва да бъдат приложени за изпъл­
нение на решенията му и може да покани 
членовете на Организацията да приложат тези 
мерки. Последните могат да включват пълно 
или частично прекъсване на икономическите 
отношения и на железопътните, морските, 
въздушните, пощенските, телеграфните, ра­
диотелеграфните и други средства за съобще­
ния, както и скъсване на дипломатическите 
отношения.
Член 42
Ако Съветът за сигурност сметне, че пред­
видените в чл. 41 мерки биха могли да се ока­
жат недостатъчни или че вече са се оказали 
недостатъчни, той може да предприеме такива 
действия с въздушни, морски или сухопътни 
сили, каквито могат да бъдат необходими за 
поддържането или възстановяването на меж­
дународния мир и сигурност. Такива действия 
могат да включват демонстрации, блокада и 
други действия с въздушни, морски или сухо­
пътни сили на членовете на Организацията.
Член 43
1. Всички членове на Организацията с цел 
да допринесат за поддържането на международ­
ния мир и сигурност се задължават да поставят 
на разположение на Съвета за сигурност, по 
негово искане и съобразно специално спора­
зумение или споразумения, въоръжени сили, 
помощ и улеснения, включително и право на 
преминаване, необходими за поддържането 
на международния мир и сигурност.
2. Такова споразумение или споразумения 
определят числеността и рода на войските, 
степента на тяхната готовност и общото им 
разположение, както и естеството на улес­
ненията и помощта, които трябва да бъдат 
предоставени.
3. Споразумение или споразумения се 
договарят по почин на Съвета за сигурност, 
колкото е възможно по-скоро. Те се сключват 
между Съвета за сигурност и членовете на 
Организацията или между Съвета за сигур­
ност и групи от членове на Организацията и 
подлежат на ратификация от подписалите ги 
държави съгласно техния конституционен ред.
Член 44
Когато Съветът за сигурност реши да се 
употреби сила, той трябва, преди да покани 
член, непредставен в съвета, да даде въоръже­
ни сили в изпълнение на поетите въз основа 
на чл. 43 задължения, да призове този член, 
ако последният пожелае това, да участва в 
решенията на Съвета за сигурност относно 
използването на контингенти от въоръжените 
сили на този член на Организацията.